Til ritstjóra Læknablaðsins . Landlæknir virðir mörkin . Ólafur Ólafsson Óttar Guðmundsson læknir skrifaði grein í Læknablaðið 2009 ; 95 : 391 - 5 , „ Læknislist og fagmennska . Læknar sem virða ekki mörkin . “ Þar minnist hann á atvik úr ævisögu Ezra Péturssonar þar sem læknirinn viðurkennir að hafa haft mök við sjúkling sinn . Óttar fullyrðir að Ezra hafi ekki hlotið refsingu frá hinu opinbera . Ég var þá í starfi landlæknis og fékk vitneskju um þetta athæfi í desember 1997 eftir að bókin kom út . Ég kallaði Ezra á fund minn , veitti honum alvarlega skriflega áminningu og óskaði eftir því að hann skilaði inn læknaleyfi sínu . Ezra var hættur að praktísera þá . Samkvæmt bréfi heilbrigðisráðuneytis var Ezra sviptur læknaleyfi 12. janúar 1998 að tilhlutan landlæknis . Ezra var sá þriðji er sviptur var lækningaleyfi í minni tíð vegna svipaðs brots .